CELEX: 62018TN0494
Language: lv
Date: 2018-08-17 00:00:00
Title: Lieta T-494/18: Prasība, kas celta 2018. gada 17. augustā – PO/EĀDD

22.10.2018   
            
            
               LV
            
            
               Eiropas Savienības Oficiālais Vēstnesis
            
            
               C 381/29
            
         
      Prasība, kas celta 2018. gada 17. augustā – PO/EĀDD
      (Lieta T-494/18)
      (2018/C 381/34)
      Tiesvedības valoda – franču
      
         Lietas dalībnieki
      
      
         Prasītājs: PO (pārstāvis: N. de Montigny, advokāts)
      
         Atbildētājs: Eiropas Ārējās darbības dienests
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt:
                  
                              —
                           
                           
                              2017. gada 17. oktobra algas aprēķinu, ko viņam tajā pašā dienā elektroniskā pasta vēstulē bija nosūtījusi EĀDD personāla nodaļa;
                           
                        
                              —
                           
                           
                              2018. gada 16. janvāra vēstuli, ko viņam nosūtīja EĀDD personāla nodaļa un kas apliecina juridiskā pamata neesamību maksimālā apmēra pārsniegšanai attiecībā uz viņa dēlu un meitu;
                           
                        
                              —
                           
                           
                              ciktāl nepieciešams, lēmumu par 2018. gada 17. janvārī iesniegtās sūdzības noraidīšanu, kas prasītājam paziņots 2018. gada 17. maijā;
                           
                        
            
                  —
               
               
                  piespriest atbildētājam atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza divus pamatus.
      
                  1.
               
               
                  Pirmais pamats ir balstīts uz iebildi par prettiesiskumu, ciktāl apstrīdētais lēmums, 2016. gada 15. aprīļa un 2016. gada 22. septembra paziņojumi, uz kuriem tas ir pamatots, un Guidelines ir pretrunā Eiropas Savienības Civildienesta noteikumiem un to X pielikumam.
               
            
                  2.
               
               
                  Otrais pamats ir saistīts ar šajā lietā apstrīdētā lēmuma prettiesiskumu šādu iebildumu dēļ:
                  
                              —
                           
                           
                              nodrošināšanas, tiesiskās paļāvības un tiesiskās noteiktības aizsardzības principu, labas pārvaldības, kā arī iegūto tiesību principu pārkāpums;
                           
                        
                              —
                           
                           
                              tiesību uz ģimeni un tiesību uz izglītību pārkāpums;
                           
                        
                              —
                           
                           
                              vienlīdzīgas attieksmes un diskriminācijas aizlieguma principu pārkāpums;
                           
                        
                              —
                           
                           
                              interešu izvērtējuma neveikšana un veiktā pasākuma samērīguma principa neievērošana.